Likumprojekts

**Grozījumi likumā "**[**Par obligāto sociālo apdrošināšanu pret nelaimes gadījumiem darbā un arodslimībām**](http://likumi.lv/ta/id/37968-par-obligato-socialo-apdrosinasanu-pret-nelaimes-gadijumiem-darba-un-arodslimibam)**"**

Izdarīt likumā "[Par obligāto sociālo apdrošināšanu pret nelaimes gadījumiem darbā un arodslimībām](http://likumi.lv/ta/id/37968-par-obligato-socialo-apdrosinasanu-pret-nelaimes-gadijumiem-darba-un-arodslimibam)" (Latvijas Republikas Saeimas un Ministru Kabineta Ziņotājs, 1996, 1. nr.; 1997, 3. nr.; 1998, 21. nr.; 2000, 2. nr.; 2001, 1. nr.; 2005, 2. nr.; 2009, 1., 15. nr.; Latvijas Vēstnesis, 2009, 200. nr.; 2010, 205. nr.; 2013, 137. nr.; 2014, 75., 225. nr.; 2016, 241.nr.; 2019, 240., 248A.nr.) šādus grozījumus:

1. 14.pantā:

izteikt piektās daļas otro teikumu šādā redakcijā:

“Mēnesī izmaksājamā atlīdzība par darbspēju zaudējumu vai atlīdzība par apgādnieka zaudējumu nedrīkst būt lielāka par valsts sociālā nodrošinājuma pabalsta, kāds noteikts [Valsts sociālo pabalstu likuma](https://likumi.lv/ta/id/68483-valsts-socialo-pabalstu-likums) [13.](https://likumi.lv/ta/id/68483-valsts-socialo-pabalstu-likums#p13) panta pirmās daļas 1. punktā minētajām personām (turpmāk – valsts sociālā nodrošinājuma pabalsts), divdesmitpieckāršu apmēru, kā arī šā panta otrās daļas 4.punktā noteikto izmaksu kopējā summa nedrīkst būt lielāka par apdrošināšanas gadījuma iestāšanās dienā spēkā esošā valsts sociālā nodrošinājuma pabalsta divdesmitpieckāršu apmēru.”

1. 23.pantā:

aizstāt piektajā daļā vārdus “nedrīkst būt mazāks par Ministru kabineta noteikto minimālo apmēru.” ar vārdiem “nedrīkst būt mazāks par šā panta desmitajā daļā noteikto minimālo apmēru”;

aizstāt devītajā daļā vārdus “Ministru kabineta” ar vārdiem “šā panta desmitajā daļā”;

izteikt desmito daļu šādā redakcijā:

“(10) Atlīdzības par apgādnieka zaudējumu minimālais apmērs katram bērnam mēnesī ir:

1) no dzimšanas līdz septiņu gadu vecuma sasniegšanai – 25 procenti no Centrālās statistikas pārvaldes pārskata gadā tīmekļa vietnē publicētās mājsaimniecību rīcībā esošās ienākumu mediānas uz vienu ekvivalento patērētāju (turpmāk – ienākumu mediāna);

2) no septiņu gadu vecuma – 30 procenti no ienākumu mediānas.”

papildināt pantu ar vienpadsmito daļu šādā redakcijā:

“(11) Atlīdzības par apgādnieka zaudējumu minimālo apmēru pārskata atbilstoši likumā “Par sociālo drošību” noteikto minimālo ienākumu sliekšņu pārskatīšanas kārtībai.”

1. Papildināt pārejas noteikumus ar 28.punktu šādā redakcijā:

“28. Par periodu no 2021.gada 1.janvāra līdz 2021.gada 30.aprīlim atlīdzību par apgādnieka zaudējumu, kas nosakāma minimālās atlīdzības apmērā, izmaksā atlīdzības par apgādnieka zaudējumu, kāda bija noteikta  atbilstoši normatīvajiem aktiem līdz 2020.gada 31.decembrim, apmērā  un ne vēlāk kā līdz 2021.gada maijam veic šo minimālo atlīdzību par apgādnieka zaudējumu pārrēķinu, un starpību izmaksā vienlaikus ar 2021.gada maija mēneša atlīdzību.”.

Likums stājas spēkā 2021. gada 1. janvārī.

Iesniedzējs:

labklājības ministre R.Petraviča

D.Trušinska, 67021553

Dace.Trusinska@lm.gov.lv